**คำนำ**

 ประเทศไทยต้องเผชิญกับสถานการณ์ทางสังคมที่เปลี่ยนแปลงอย่างรวดเร็ว ส่งผลกระทบต่อความเป็นอยู่ของประชาชนอย่างกว้างขวาง และยังทำให้เกิดปัญหาสังคมนานาประการ ซึ่งล้วนเป็นผลมาจากปัญหาการขาดคุณธรรมจริยธรรมของคนในสังคมไทย ปัญหาเหล่านี้เป็นตัวบ่งชี้ให้เห็นถึงความจำเป็นในการที่จะต้องช่วยกันเร่งส่งเสริมและพัฒนาคุณธรรมจริยธรรมที่เหมาะสมให้แก่เด็ก เยาวชน และพลเมืองของประเทศ ซึ่งเป็นนโยบายของรัฐบาลที่ต้องการพัฒนาประเทศให้สมดุลทั้งทางวัตถุและจิตใจควบคู่กันไป ให้ **“คุณธรรมนำการพัฒนา”** สร้างสังคมแห่งคุณธรรมตามแผนยุทธศาสตร์ชาติ ๒๐ ปี เพื่อให้สังคมเกิดความมั่นคง สงบสุขร่มเย็นด้วยมิติทางศาสนา รวมทั้งระบบเศรษฐกิจเกิดความมั่งคั่ง เข้มแข็งบนวิถีวัฒนธรรมไทย ภูมิปัญญาของท้องถิ่น ภายใต้หลักปรัชญาของเศรษฐกิจพอเพียงอย่างยั่งยืน

 คณะอนุกรรมการส่งเสริมคุณธรรมจังหวัดพังงา จึงได้จัดทำจัดทำแผนแม่บทและแผนปฏิบัติการส่งเสริมคุณธรรมจังหวัดพังงา ฉบับที่ ๑ (พ.ศ.๒๕๕๙ - ๒๕๖๔) และแผนปฏิบัติการส่งเสริมคุณธรรมจังหวัดพังงา ประจำปีงบประมาณ พ.ศ.2561 เพื่อเป็นกลไกในการขับเคลื่อนการส่งเสริมคุณธรรมจริยธรรมในสังคมไทย โดยการจัดทำแผนฯ ดังกล่าว ได้มีการจัดประชุมเชิงปฏิบัติการเพื่อระดมความคิดเห็น ข้อเสนอแนะ แล้วนำมาประมวลเป็นกรอบแนวคิด วิสัยทัศน์ เป้าประสงค์ วัตถุประสงค์หลัก ยุทธศาสตร์ กลยุทธ์และแนวทางการดำเนินงานของแผนแม่บทส่งเสริมคุณธรรมระดับจังหวัดพังงา ฉบับที่ ๑ (พ.ศ.๒๕๕๙ - ๒๕๖๔) และแผนปฏิบัติการส่งเสริมคุณธรรมจังหวัดพังงา ประจำปีงบประมาณ พ.ศ.2561 ให้มีความสมบูรณ์และเป็นเครื่องมือหลักในการขับเคลื่อนแผนแม่บทฯ ในทุกภาคส่วน ในจังหวัดพังงา ใช้กลไกภาคีเครือข่ายในภาครัฐ ภาคประชาสังคม ภาคธุรกิจเอกชน ภาควิชาการ ภาคสื่อมวลชน และภาคประชาชน อย่างบูรณาการให้เกิดประสิทธิภาพ และสามารถนำไปสู่การปฏิบัติที่ชัดเจนได้ต่อไป

**คณะอนุกรรมการส่งเสริมคุณธรรมจังหวัดพังงา**

**ภาคผนวก**